nahid-hub/BLUGE-bengali-wikipedia-section-title-prediction huggingface dataset:
ধর্মনগর পুর পরিষদ- শহরের পানীয় জলের প্রধান সরবরাহকারী। কাকড়ি নদী থেকে সংগৃহীত জল হুরুয়া পাম্পিং স্টেশনে পরিশোধিত করে সমগ্র শহরে পানীয় জল হিসেবে সরবরাহ করে। ধর্মনগরে বিদ্যুৎ সরবরাহের দায়িত্বে রয়েছে ত্রিপুরা স্টেট ইলেকট্রিসিটি কর্পোরেশন লিমিটেড। ত্রিপুরার দমকল পরিষেবার অধীনে, ধর্মনগরে ১টি দমকল কেন্দ্র রয়েছে। রোগীদের চিকিৎসা পরিষেবা দেওয়ার দায়িত্বে রয়েছে ধর্মনগর মহকুমা হাসপাতাল।

সঠিক অনুচ্ছেদ শিরোনাম কোনটি?
titleA. বিদ্যালয় ও কলেজ
titleB. নাগরিক পরিষেবা
titleC. ধর্ম স্থান
titleD. উৎসব
উত্তর: titleB
বেউলফ দেশে ফিরে এল এবং পরবর্তীকালে সে স্বজাতির রাজা হল। গ্রেন্ডেল ও তার মাকে হত্যা করার ৫০ বছর পরে একদিন এক ক্রীতদাস আর্নানেসে এক অনামা ড্রাগনের আস্তানা থেকে একতা সোনার পাত্র চুরি করে। ড্রাগন যখন দেখল যে তার পাত্র চুরি গেছে, সে রেগে যুদ্ধ করতে বের হল। বেউলফ তার লোকজনকে বললেন যে তিনি একাই ড্রাগনটির সঙ্গে যুদ্ধ করতে পারবেন। তারা যেন টিলায় তার জন্য অপেক্ষা করে। বেউলফ ড্রাগনটির সঙ্গে যুদ্ধ করতে নামলেন। কিন্তু দেখলেন ড্রাগন তার থেকে অনেক শক্তিশালী। এই দেখে বেউলফের লোকজন প্রাণভয়ে ভীত হয়ে বনের মধ্যে পালিয়ে গেল। কিন্তু সিগলাফ নামে তাদের একজন বেউলফের সমস্যা দেখে তাকে সাহায্য করতে এগিয়ে এল। দুজনে মিলে ড্রাগনটিকে হত্যা করলেন বটে। কিন্তু যুদ্ধে গুরুতর আহত হয়ে বেউলফ মারা গেলেন। বেউলফের মৃত্যুর পর, গেটল্যান্ডে একটি বিশাল চিতায় তাকে দাহ করা হল। তার লোকজনেরা তার জন্য শোকপালন করল। তারপর সমুদ্র থেকে দৃষ্ট একটি টিলায় বেউলফের দেহাবশেষের উপর তার সমাধিসৌধ নির্মিত হল। ("বেউলফ", চরণ ২৭১২-৩১৮২)।
সঠিক অনুচ্ছেদ শিরোনাম কোনটি?
titleA. দ্বিতীয় যুদ্ধ: গ্রেন্ডেলের মা
titleB. তৃতীয় যুদ্ধ: ড্রাগন
titleC. রচয়িতা ও রচনাকাল
titleD. প্রথম যুদ্ধ: গ্রেন্ডেল
উত্তর: titleB
অফিসিয়াল নামঃ ভারত সরকার ও নেপাল সরকারের মধ্যে স্বাক্ষরিত শান্তি ও বন্ধুত্ব চুক্তি।
স্বাক্ষরের তারিখঃ ৩১ জুলাই, ১৯৫০।
স্বাক্ষরের স্থানঃ কাঠমুন্ডু, নেপাল।

ভারত সরকার ও নেপাল সরকার ঐতিহাসিকভাবে সুসম্পর্কের বন্ধনে আবদ্ধ ছিল। এই সম্পর্ককে আরো জোরদার করার লক্ষ্যে ও চিরস্থায়ীভাবে অব্যাহত রাখতে উভয় দেশ এ চুক্তি স্বাক্ষর করে।

চুক্তি স্বাক্ষরকারী ব্যক্তিঃ
ভারত সরকারঃ ভারত সরকারের পক্ষে নেপালে ভারতীয় রাষ্ট্রদূত চাঁদদ্রেশর নারায়ন সিং এ চুক্তিতে স্বাক্ষর করেন।
নেপাল সরকারঃ নেপালের পক্ষে নেপালের প্রধানমন্ত্রী মোহন শমসের জং বাহাদুর রানা এ চুক্তিতে স্বাক্ষর করেন।

সঠিক অনুচ্ছেদ শিরোনাম কোনটি?
titleA. সমালোচনা
titleB. চুক্তির ধারাসমূহ
titleC. চুক্তির মূল বিষয়বস্তু
titleD. পটভূমি
উত্তর: titleC
পূর্ব গোদাবরী জেলার আয়তন । এই জেলার আয়তন ইন্দোনেশিয়ার সুম্বা দ্বীপের আয়তনের প্রায় সমান। এই জেলার উত্তর দিকে বিশাখাপত্তনম জেলা, উত্তরপশ্চিম দিকে ওডিশার মালকানগিরি জেলা, পূর্ব দিকে তেলঙ্গানার খাম্মাম জেলা, দক্ষিণ দিকে বঙ্গোপসাগর এবং পশ্চিম দিকে পশ্চিম গোদাবরী জেলা অবস্থিত। পুদুচেরির ইয়ানাম জেলার একটি ছোটো অংশ (১২ বর্গ মাইল (৩০ বর্গ কিলোমিটার)) এই জেলার মধ্যে অবস্থিত।

সঠিক অনুচ্ছেদ শিরোনাম কোনটি?
titleA. ভূগোল ও জলবায়ু
titleB. নায়ক, রেড্ডি ও অন্যান্য রাজত্ব
titleC. ইতিহাস
titleD. কাকতীয় রাজবংশ ও দিল্লি সুলতানি
উত্তর: titleA
১৯৫৭ সালের ৪ জানুয়ারি পাঞ্জাবের মুক্তসর জেলার গিদ্দেরবাহা নামক স্থানে গুরদাস মান জন্মগ্রহণ করেন। তিনি মলোট থেকে প্রাথমিক শিক্ষা ও পাটিয়ালা থেকে উচ্চ শিক্ষা সমাপ্ত করেন। তিনি পাটিয়ালার ন্যাশনাল ইন্সটিটিউট অফ স্পোর্টস থেকে ডিগ্রী লাভ করেন।

২০০১ সনে রূপনগড় ও ২০০৭ সনে করনাল জেলার বস্তারা নামক স্থানে গভীরভাবে আহত হয়েছিলেন

সঠিক অনুচ্ছেদ শিরোনাম কোনটি?
titleA. কেরিয়ার
titleB. জন্ম ও শৈশব
titleC. ব্যক্তিত্ব
titleD. নতুন আ্যলবাম রোটী
উত্তর: titleB
ভারতীয় রেলওয়ের বিভিন্ন ক্যাডারবাহিনীগুলি হল:

বিশ্বের তৃতীয় বৃহত্তম রেলওয়ে ব্যবস্তা এই ভারতীয় রেল স্থানীয় স্তরে পরিচালিত হয়ে থাকে। ভারতীয় রেল ১৬টি ক্ষেত্রীয় রেলে বিভক্ত। একজন জেনেরাল ম্যানেজারের নিয়ন্ত্রণাধীন প্রতিটি ক্ষেত্রীয় রেলওয়ে আধা-স্বশাসিত সংস্থা। এইভাবে একটি মৌলিক সংস্থার সৃষ্টি হয় এবং কার্যসম্পাদনাকারী শাখাগুলি নিম্নলিখিত দুইভাবে দ্বৈত নিয়ন্ত্রণাধীন থাকে:

সঠিক অনুচ্ছেদ শিরোনাম কোনটি?
titleA. আঞ্চলিক সংগঠন
titleB. রেলওয়ে বোর্ড
titleC. কার্যসম্পাদনাকারী শাখাসমূহ
titleD. রেল অঞ্চল
উত্তর: titleC
টাংসারা বিভিন্ন উৎসব পালন করেন। এদের পালন করা উৎসবসমূহ মূলত: কৃষিভিত্তিক। উৎসবসমূহ সাধারণত চাষ করার আগে, চাষ করার পর এবং চাষ শেষের পর পালন করা হয়। টাংসাদের যেহেতু বিভিন্ন বংশ আছে, বিভিন্ন বংশের পালন করা উৎসবসমূহও ভিন্ন ভিন্ন। টিখাকদের বছরের প্রথম বিহুর নাম পক-চক। তদুপরি এরা মায়ুং, চ্চাখু-চিয়াট, হালিআহ-টুন উৎসব পালন করেন। রাংপাংরা চাম্ফা কুক, ফায়ুং টক, চানজক টক, চানজ’হ টাহ, তামরে’, বাহ-বান উইহাও কক উৎসব পালন করেন। মুকলুমদের ধান তোলার উৎসব হল কুংটং ম’ল। লুংচাং বংশে মে মাসে পালন করা উৎসবটি হল ম’হজুং। এই উৎসবটি লুংচাংদের বড়ো উৎসব। তারপর জুলাই মাসে তাঁরা পালন করে পারং ম’ল। টিখাক, য়ংকুক, কেটে বংশ মার্চ মাসে পক-চক উৎসব পালন করেন। টাংসাদের সমস্ত উৎসবে মদ এবং গাহরি মাংসের প্রয়োজন হয়। তাঁদের মধ্যে জ্যোন ব', চি থে ব', চে ইউ লোবম, ম‌ইব' ইত্যাদি লোকনৃত্যের প্রচলন আছে। এগুলির সাথে সঙ্গতি রেখে তাঁরা কতগুলি লোকগীতও পরিবেশন করেন। পরম্পরাগত লোকগীতসমূহের মধ্যে চাপল' গান, ক্র গ, ঙ চায়, নাও লেম ইত্যাদি উল্লেখযোগ্য।
সঠিক অনুচ্ছেদ শিরোনাম কোনটি?
titleA. ইতিহাস
titleB. উৎসবসমূহ
titleC. বেশভূষা
titleD. বাসগৃহ
উত্তর: titleB
২০০৮ সালে মূল কণ্ঠশিল্পী "ড্যান রেনল্ডস" ড্রামার "এন্ড্রো টলম্যানের" সাথে পরিচিত হয় "বার্মিংহাম ইয়াং ইউনিভার্সিটিতে" যখন তারা উভয়েই ছাত্র ছিল। রেনল্ডস এবং টলম্যান যুক্ত করেন "এন্ড্রু বেক", "ডেইভ লেমকে", এবং "অররা ফ্লুয়েন্সকে" গিটার, বেইজ এবং পিয়ানো বাজানোর জন্য তাদের ব্যান্ডে। তাদের নামটি একটি অ্যানাগ্রাম যার মানে শুধু ব্যান্ড সদস্যরাই জানেন এবং রেনল্ডস বলেছেন যে এতে সবার সম্মতি ছিল। পাঁচজন মিলে প্রকাশ করেন গান "স্পিক টু মি" নামে। বেক এবং ফ্লোরেন্স ব্যান্ড থেকে বের হন একই বছরে। ২০০৯ সালে টলম্যান যুক্ত করেন উচ্চ বিদ্যালয়ের বন্ধু "ওয়েইন সারমন"কে গীটার বাজানোর জন্য যে "বার্কলি কলেজ অব মিউজিক" থেকে স্নাতক সম্পন্ন করেছে। পরবর্তিতে যুক্ত করে তার স্ত্রী "ব্রিটনি টলম্যানকে" গাইতে সহয়তা এবং স্বরগ্রাম বাজানোর জন্য। পরবর্তিতে লেমকি ব্যান্ড ছাড়েন ফলে সারমন আরেকজন বার্কলি ছাত্র নিয়ে আসেন "বেন ম্যাকি" নামে বেইজিস্ট হিসাবে ব্যান্ডটির লাইন-আপ সম্পন্ন করতে। ব্যান্ডটি তাদের শহর প্রবো,উতাহতে বেশ জনপ্রিয়তা পায় ব্যান্ডটির সদস্যরা লাস ভেগাস-এ আসার পূর্ব পর্যন্ত, ড্যান রেনোল্ডস এর শহর যেখানে তারা প্রথম এক্সটেন্ডেড প্লে রেকর্ড করে এবং প্রকাশ করে।

ব্যান্ডটি তাদের দুইটি এক্সটেন্ডেড প্লে "ইমাজিন ড্রাগনস" এবং "হেল এন্ড সাইলেন্স" প্রকাশ করে ২০১০ সালে, উভয়েই লাস ভেগাসের ব্যাটল বোর্ন স্টুডিওতে রেকর্ড করা হয়। তারা আবার স্টুডিওতে ফিরে আসে ২০১১ সালে। এবং তৃতীয় এক্সটেন্ডেড প্লে "ইট’স টাইম" প্রকাশ করে, যেটি একটি চুক্তির আগে প্রকাশ হয়।

তারা তাদের প্রথম বড় হাতছানি পায় যখন "ট্রেইন" ব্যান্ডের গায়ক "প্যাট মনাহান" অসুস্থ হয়ে পড়ে "লাস ভেগাস ফেস্টিবাল ২০০৯" এর কিছুদিন আগে। ইমাজিন ড্রাগনসকে ডাকা হয় বদলি হিসাবে এবং তারা পারফর্ম করে ২৬,০০০ এর বেশি লোকের সামনে। স্থানীয় প্রশংসা কোঁড়ায় যার মধ্যে "“বেস্ট সিডি অব ২০১১”" ("ভেগাস সেভেন"), ""২০১১ এর সেরা স্থানীয় ইন্ডি ব্যান্ড"" ("লাস ভেগাস উইকলি"), ""লাস ভেগাস এর নতুনদের সরাসরি পারফর্ম অবশ্যই দেখতে হবে"" ("লাস ভেগাস সিটিলাইফ"), ভেগাস মিউজিক সামিট হেডলাইনার ২০১০, এবং অনেক ইতিবাচক প্রশংসা পাঠায় ব্যান্ডটিকে। নভেম্বর ২০১১তে তারা "ইন্টারস্কোপ রেকর্ডের" সাথে চুক্তিবদ্ধ হয় এবং ইংরেজ গ্রামী বিজিত প্রযোজক অ্যালেক্স দা কিড এর সাথে কাজ শুরু করে। দীর্ঘ কালে টলম্যান দম্পতি গ্রুপ ছেড়ে যান এবং "ড্যানিয়েল প্লাটজম্যান" তাদের সাথে যুক্ত হয় আগস্ট ২০১১ তে বেন ম্যাকি এর আমন্ত্রণে নভেম্বর ২০১১তে চুক্তিবদ্ধ হওয়ার আগে, কিবোর্ডিস্ট থেরেসা ফ্লামিনোর পাশাপাশি।

সঠিক অনুচ্ছেদ শিরোনাম কোনটি?
titleA. প্রাথমিক বছর (২০০৮-২০১১)
titleB. আন্তর্জাতিক খ্যাতি এবং ‘নাইট ভিশন’ (২০১২-২০১৪)
titleC. ডিস্কোগ্রাফি
titleD. ইতিহাস
উত্তর: titleA
জিম্বাবুয়ের ক্রিকেটে রাজনীতির প্রভাবে তিনিও আক্রান্ত হন। তাস্বত্ত্বেও হিথ স্ট্রিকের নেতৃত্বাধীন দলে যোগ দিতে সমর্থ হন। এর কিছুদিন পরই তিনি ওরচেস্টারশায়ার দলের পক্ষে চুক্তিবদ্ধ হন ও ইংল্যান্ডের পক্ষে খেলার ইচ্ছার কথা ঘোষণা করেন।

২০০৬ সালে প্রাইস প্রেস অ্যাসোসিয়েশনে জানান যে, তিনি যোগ্যতা নির্ধারণী সময় পেরুবার পর ইংল্যান্ডের পক্ষে আন্তর্জাতিক ক্রিকেটে খেলতে ইচ্ছুক।

২০০৭ সালে বিস্ময়করভাবে জিম্বাবুয়ে প্রত্যাবর্তন করেন রে প্রাইস। ওল্ড হারারিয়ান্সের পক্ষে জাতীয় লীগের বেশ কিছু খেলায় অংশ নেন। কেউকেউ বিশ্বাস করেন যে, ২০০৭ সালের ক্রিকেট বিশ্বকাপকে ঘিরে জাতীয় দল নির্বাচকমণ্ডলীকে দেখানোর জন্যই তার এ অংশগ্রহণ ছিল। তবে, জিম্বাবুয়ে দলের সদস্য হতে পারেননি তিনি।

২০০৭ মৌসুম শেষে ওরচেস্টারশায়ারের সাথে পুণরায় এক বছর চুক্তি নবায়ণের বিষয়টি প্রত্যাখ্যান করেন তিনি। এরফলে ঐ ক্লাবে সাড়ে তিন বছরের খেলোয়াড়ী জীবনের সমাপণ ঘটে।

সঠিক অনুচ্ছেদ শিরোনাম কোনটি?
titleA. জিম্বাবুয়ে প্রত্যাবর্তন
titleB. খেলোয়াড়ী জীবন
titleC. কাউন্টি ক্রিকেটে অংশগ্রহণ
titleD. প্রারম্ভিক জীবন
উত্তর: titleC
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর শিয়ালদহ বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. রেলপথ
titleC. প্রশাসন ও নিরাপত্তার ব্যবস্থা
titleD. বৈদ্যুতীকরণ
উত্তর: titleA
স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।

দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়োমিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।

এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।

দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।




সঠিক অনুচ্ছেদ শিরোনাম কোনটি?
titleA. মতাদর্শ
titleB. জন্ম
titleC. মৃত্যু
titleD. সংসার
উত্তর: titleA
রাখি বিভিন্ন ব্যান্ডের বিজ্ঞাপনে ছোট পর্দায় এসেছেন। এর মধ্যে "সিলন গোল্ড টি"'র একটি বিজ্ঞাপনের মাধ্যমে তিনি বেশ জনপ্রিয়তা পান। এছাড়াও তিনি আল রাজিবের পরিচালনায় স্কয়ার কোম্পানির চ্যাপস্টিক, নাফিজ রেজা মনির পরিচালনায় "প্রাণ ক্র্যাকো", গাজী শুভ্রর পরিচালনায় "মেরিল রিভাইভ ট্যালকম পাউডার", মেরিল রিপজেল, মাহফুজ আহমেদের পরিচালনায় ‘গ্লোব’ ক্রেকার্স, ইত্যাদি বিজ্ঞাপনচিত্রে কাজ করেছেন।

সঠিক অনুচ্ছেদ শিরোনাম কোনটি?
titleA. বিজ্ঞাপনচিত্র
titleB. কর্মজীবন
titleC. প্রাথমিক জীবন
titleD. চলচ্চিত্র তালিকা
উত্তর: titleA
মাতৃমৃত্যুর হার হ্রাস উন্নয়নশীল দেশের জন্য খুবই গুরুত্বপূর্ণ কারণ দূর্বল মাতৃস্বাস্থ্য চরম দারিদ্র্যের একটি সূচক। ওয়ার্ল্ড ব্যাংকের মানব উন্নয়ন বিভাগের ভাইস প্রেসিডেন্ট তামের ম্যানুয়ালান অ্যাটিংক এর মতে, মাতৃত্বকালীন মৃত্যু দারিদ্র্যের কারণে হয়ে থাকে। সন্তান প্রসবের খরচ খুব দ্রুত একটি পরিবারের আয় হ্রাস করতে পারে, এমনকি এটি আরও আর্থিক অসুবিধা নিয়ে আসে।
অনেক উন্নয়নশীল দেশগুলিতে, প্রজনন বয়সের মহিলাদের মধ্যে মৃত্যুর প্রধান কারণ হল, গর্ভাবস্থা এবং শিশুজন্মের জটিলতা। প্রায় প্রত্যেক মিনিটেই একজন নারী শিশু প্রসবের জটিলতা থেকে মারা যায়। বিশ্ব স্বাস্থ্য সংস্থার ২০০৫ সালের একটি রিপোর্ট অনুযায়ী, বিশ্ব স্বাস্থ্য সংস্থা এইচআইভি / এইডস, ম্যালেরিয়া ও যক্ষ্মা রোগের পর বিশ্বব্যাপী নারীর মৃত্যুর চতুর্থ কারণের জন্য দরিদ্র মাতৃত্বকালীন অবস্থাকে দায়ী করে থাকে। অধিকাংশ মাতৃমৃত্যু (রোগ থেকে নয়) বিভিন্ন ধরনের জৈবনিক কারণে হয়ে থাকে, সেগুলা খুব সহজেই প্রতিরোধ করা যায় এবং সেটি উন্নত দেশগুলিতে নির্মূল করা সম্ভবপর হয়েছে। যেমন প্রসবোত্তর রক্তক্ষরণ এর ফলে উন্নয়নশীল বিশ্বে ৩৪% মাতৃমৃত্যু ঘটে, যেখানে মাত্র ১৩% উন্নত দেশের মায়েদের মৃত্যু ঘটছে।
যদিও উন্নতমানের স্বাস্থ্যসচেতনতা, উন্নত দেশগুলিতে মাতৃমৃত্যু একটি বিরল ঘটনা সৃষ্টি করেছে, যেখানে মাতৃমৃত্যুর হার মাত্র ১%। এই জটিলতাগুলি উন্নয়নশীল বিশ্বব্যাপী মারাত্মক হতে পারে কারণ নিরাপদ মাতৃত্বের জন্য একক সর্বাধিক গুরুত্বপূর্ণ হস্তক্ষেপ নিশ্চিত করতে হবে।

সঠিক অনুচ্ছেদ শিরোনাম কোনটি?
titleA. স্বাস্থ্যসেবার অভাব
titleB. শিশু জন্ম
titleC. উন্নয়নশীল দেশে মাতৃত্বকালীন মৃত্যুহার (MMR)
titleD. নির্ধারণকারী
উত্তর: titleC
প্রথম বিশ্বযুদ্ধে ডুবোজাহাজ ব্যবহারের ব্যাপকতা বিস্তৃতভাবে লক্ষ্য করা যায়। বর্তমানে অনেক বৃহৎ আকারের নৌবাহিনীতে এর অনেক সংগ্রহ রয়েছে। শত্রুবাহিনীর জাহাজ কিংবা ডুবোজাহাজ আক্রমণ মোকাবেলায় এর ভূমিকা ব্যাপক। এছাড়াও, বিমানবাহী জাহাজ বহরকে রক্ষা করা, অবরোধ দূরীকরণ, প্রচলিত স্থল আক্রমণ ও বিশেষ বাহিনীকে গুপ্তভাবে রক্ষণাবেক্ষণে ডুবোজাহাজর কার্যকারিতা অপরিসীম।

সাধারণভাবেও ডুবোজাহাজ ব্যবহার করা হয়ে থাকে। তন্মধ্যে - সমুদ্র বিজ্ঞান, উদ্ধার তৎপরতা, পুঙ্খানুপুঙ্খভাবে অনুসন্ধান কার্যক্রম, পরিদর্শন এবং রক্ষণাবেক্ষন সুবিধার জন্যও ডুবোজাহাজ ব্যবহৃত হয়। এছাড়াও, ডুবোজাহাজকে ব্যবহারের লক্ষ্যে বিশেষায়িত কার্যক্রম হিসেবে অনুসন্ধান ও উদ্ধার তৎপরতাসহ সাগরতলে অবস্থিত ক্যাবল মেরামতেও সম্পৃক্ত করা হয়। পর্যটকদের আকৃষ্ট করার লক্ষ্যে সাগরতলে নিমজ্জিত প্রত্নতত্ত্ব পরিদর্শনেও ডুবোজাহাজ ব্যবহৃত হয়।

সঠিক অনুচ্ছেদ শিরোনাম কোনটি?
titleA. ব্যবহারজনিত সুবিধাদি
titleB. অবকাঠামো
titleC. ব্যবহার
titleD. ইতিহাস
উত্তর: titleC
শিলালিপিতে যে "জাভা" শব্দটি প্রায়ই ব্যবহার করা হয়েছে তা অবিরাম বিতর্ক সৃষ্টি করেছে। জর্জ কোয়েডস এবং লরেন্স পালমার ব্রিগসের মতো কিছু প্রাথমিক পণ্ডিতগণ এই ধারণাটি প্রতিষ্ঠা করেছেন যে বর্তমান ইন্দোনেশিয়ার জাভা দ্বীপটিকে বোঝায়। খেমার ও জাভানিদের মধ্যে যুদ্ধের পৌরাণিক কাহিনীগুলি শৈলেন্দ্রদের কাছে তাদের দৃষ্টিভঙ্গির সাথে সামঞ্জস্যপূর্ণ যাঁরা জাভা এবং সুমাত্রান শ্রীভিজয়- উভয়এর শাসনকর্তা ছিলেন।

চার্লস হাইম ইত্যাদি পরবর্তী পণ্ডিতরা সন্দেহ করেন যে এই শব্দটি মোটেও দ্বীপটিকে বোঝায় না। মাইকেল উইক্যারি এই শব্দটিকে আবার "চ্যামস" বলে বুঝিয়েছেন,যা দ্বারা খেমারের পূর্বের দিকে প্রতিবেশীদের , 'শিবা'কে বর্ণনা করেছেন.

অন্যান্য পণ্ডিতদের মতে যেমন তাকাশি সুজুকি সুপারিশ করেন যে জাভা হল মালয়েশিয়ার উপদ্বীপ, বা বিশেষভাবে কেদেহ, যা শৈলেন্দ্রদের শাসনাধীন শ্রীবিজয়ের কেন্দ্রস্থল ছিল। 

সঠিক অনুচ্ছেদ শিরোনাম কোনটি?
titleA. চক্রবর্তী সম্রাট
titleB. সদোক কাক থম
titleC. মরণোত্তর নাম
titleD. "জাভা" শব্দের ব্যাখ্যা
উত্তর: titleD
প্লে-ডো এর বর্তমান প্রস্তুতকারী হাশব্রো প্রকাশ করেছেন যে, প্লে-ডো এর মূল উপাদান পানি, লবণ এবং ময়দার মিশ্রণ যদিও ২০০৪ সালের যুক্তরাষ্ট্রের প্যাটেন্ট ইঙ্গিত করছে, এটি পানি, শর্করা, লবণ, তেল (লুব্রিক্যান্ট), সুবাস, রং সহ আরো কিছু পদার্থের মিশ্রণ এক ধরনের পেট্রোলিয়াম জাতীয় পদার্থ ব্যবহারের কারণে এটি মসৃণ মনে হয় এবং বোরাক্স এটিকে মোল্ডের সাথে আটকে যাওয়া থেকে রক্ষা করে। বাসা-বাড়ীতে প্লে-ডো তৈরির জন্য অনেকেই লবণ, ময়দা বা ভুট্টার ময়দা, সবজির তেল (যেমন ক্যানোলা বা জলপাই এর তেল) এবং ক্রিম অফ টারটার ব্যবহার করে থাকেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. পরবর্তী উন্নয়ন
titleC. শুরু
titleD. উপকরণ
উত্তর: titleD
ইতিহাসজুড়ে সিসমিক ঘটনার কারণে মানুষের বসতি নিমজ্জিত হওয়ার ঘটনা ঘটেছে। পৃথিবী জুড়েই এরকম বিপর্যয়ের অবশেষ ছড়িয়ে ছিটিয়ে আছে নানা প্রান্তে। আলেকজান্দ্রিয়া এবং পোর্ট রয়্যাল এখন গুরুত্বপূর্ণ প্রত্নতাত্ত্বিক স্থান হয়ে উঠেছে। জাহাজডুবির স্থানে প্রত্নতত্ত্বীয় অনুসন্ধান একাধিক থিমে পরিচালনা করা হয় তার মধ্যে আছে চূড়ান্ত বিপর্যয়ের নিদর্শন, বিপর্যয়ের পূর্বের গঠন ও ভূমিরূপ এবং এর সাংস্কৃতিক ও অর্থনৈতিক অংশ। সিসেমিক ঘটনায় জাহাজডুবির মত শহর ধ্বংস অত দ্রুত হয় না, কয়েক বছর ধরে হয় এবং ক্ষতির কয়েকটি দশা থাকে। অনেকসময় এরই মধ্যে পুনর্নির্মাণ সংঘটিত হয়।

সঠিক অনুচ্ছেদ শিরোনাম কোনটি?
titleA. প্রাক-ঐতিহাসিক ল্যান্ডস্কেপ
titleB. ঐতিহাসিক সাইট
titleC. একীভূত স্থল এবং সমুদ্র
titleD. জাহাজ এবং জাহাজডুবি
উত্তর: titleB
স্টেশনটিতে ১২ টি প্ল্যাটফর্ম রয়েছে। এখানে প্রচুর পরিমাণে চায়ের দোকান, স্নাক বার, ঔষধ সম্পর্কিত দোকান এবং অনুসন্ধান কেন্দ্র রয়েছে। স্টেশনটিতে একটি সাইবারকাফেও রয়েছে, যা টাটা ইন্ডিকোম দ্বারা চালিত এবং বর্তমানে গুগল স্টেশন ও রেলটেল ওয়াই-ফাই দিয়ে সজ্জিত। স্টেশনটিকে প্রযুক্তিগতভাবে উন্নত স্টেশন হিসাবে গড়ে তোলার জন্য বৃহত আকারের স্বয়ংক্রিয় নিয়ন্ত্রণব্যবস্থা চালু রয়েছে এবং আইসিআইসিআই ব্যাংক, ক্যানারা ব্যাংক, ইউনিয়ন ব্যাংক অফ ইন্ডিয়া, ডেনা ব্যাংক, ব্যাংক অফ বরোদা, স্টেট ব্যাংক অফ ইন্ডিয়া এবং অন্যান্য বড় ব্যাংকগুলির নতুন এটিএম আউটলেটগুলি স্টেশনে স্থাপন করা হয়েছে। রেলটেল আহমেদাবাদ স্টেশনে একটি সাইবার ক্যাফে পরিচালনা করে।
সঠিক অনুচ্ছেদ শিরোনাম কোনটি?
titleA. অবকাঠামো
titleB. সু্যোগ-সুবিধা
titleC. পটভূমি
titleD. ইতিহাস
উত্তর: titleA
"মূল নিবন্ধ: হিন্দুস্তান"
"হিন্দু" শব্দটি উৎসারিত হয়েছে সংস্কৃত "সিন্ধু" শব্দটি থেকে। সিন্ধু ভারতীয় উপমহাদেশের উত্তর-পশ্চিমাঞ্চলের একটি ঐতিহাসিক নদীর নাম। ঐতিহাসিকভাবে সিন্ধুনদের পূর্বে বর্তমান ভারতকেই হিন্দুদের ভূমি বলে বর্ণনা করা হয়েছে। পরবর্তীকালের আরবি সাহিত্যেও "আল-হিন্দ" শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। ত্রয়োদশ শতাব্দীতে ভারতের নামের সমার্থক শব্দ হিসেবে "হিন্দুস্তান" বা "হিন্দুস্থান" শব্দটির উৎপত্তি হয়। এই শব্দের আক্ষরিক অর্থ "হিন্দুদের দেশ"।

প্রথমদিকে "হিন্দু" শব্দটি ধর্মনির্বিশেষে ভারতীয় উপমহাদেশের সকল অধিবাসীদের ক্ষেত্রে প্রযোজ্য ছিল। কেবলমাত্র "চৈতন্যচরিতামৃত" ও "চৈতন্য ভাগবত" ইত্যাদি কয়েকটি ষোড়শ-অষ্টাদশ শতাব্দীর বাংলা গৌড়ীয় বৈষ্ণব ধর্মগ্রন্থে যবন বা ম্লেচ্ছদের থেকে হিন্দুধর্মাবলম্বীদের পৃথক করার জন্য শব্দটি বিশেষভাবে ব্যবহৃত হয়ে। অষ্টাদশ শতাব্দীর শেষভাগে ইউরোপীয় বণিক ও ঔপনিবেশিক শাসকেরা ভারতীয় ধর্মবিশ্বাসগুলির অনুগামীদের একত্রে "হিন্দু" নামে অভিহিত করে। ধীরে ধীরে এই শব্দটি আব্রাহামীয় ধর্মসমূহ অথবা অবৈদিক ধর্মবিশ্বাসগুলির (যেমন জৈনধর্ম, বৌদ্ধধর্ম ও শিখধর্ম) অনুগামী নন এবং সনাতন ধর্ম নামক ধর্মীয় ঐতিহ্যের সঙ্গে সম্পর্কযুক্ত এমন সকল ভারতীয় বংশোদ্ভুত ব্যক্তির ক্ষেত্রে প্রযোজ্য হয়ে পড়ে।

ইংরেজি ভাষাতে ভারতের স্থানীয় ধর্মীয়, দার্শনিক ও সাংস্কৃতিক ঐতিহ্যগুলি বোঝাতে "হিন্দুইজম" বা "হিন্দুধর্ম" কথাটি চালু হয় ঊনবিংশ শতাব্দীতে।

সঠিক অনুচ্ছেদ শিরোনাম কোনটি?
titleA. বর্ণ
titleB. উৎসব
titleC. ব্যুৎপত্তি
titleD. বহিঃসংযোগ
উত্তর: titleC
হেলেনকে বলিউডে পরিচয় করিয়ে দেন কুকো নামের একজন বন্ধু হিসাবে পরিচিত একজন অভিনেত্রী যিনি তাকে কাজ খুঁজতে সাহায্য করেছিলেন; যাতে করে তিনি "সাবিস্তান" এবং "আওয়ারা" (১৯৫১) চলচ্চিত্রে একজন নর্তকী হিসেবে অভিনয় করার সুযোগ পান। এরপর তিনি খুব শ্রীঘ্রই কাজে নিয়মিত হন এবং "আলিফ লায়লা" (১৯৫৪), "হুর-ই-আরব" (১৯৫৫), এবং জনপ্রিয় গান "মি. জন ও বাবা খান" "বারিশ" ইত্যাদি চলচ্চিত্রে একজন একক শিল্পী হিসাবে দেখা গিয়েছিল।

চিত্র্যনাট্যাকার সেলিম খান জাভেদ আখতার সঙ্গে সহকারী স্ক্রিপ্ট হিসেবে কিছু চলচ্চিত্রে তাকে অভিনয়ের সুযোগ করে দেন। যেমন: "ইমান ধর্ম", "ডন", "দোস্তানা", এবং "শোলে"। এইসব চলচ্চিত্রগুলির ভূমিকা অনুসরণ করে তিনি মহেশ ভাটের চলচ্চিত্র "লাহু কে দো রাঙ (১৯৭৯) তে অসাধারন অভিনয় করেন। যার স্বীকৃতিস্বরুপ তিনি তিনি ফিল্মফেয়ার শ্রেষ্ঠ সহ-তারকার পুরস্কার জিতে নেন। এছাড়াও তিনি ১৯৯৯ সাল থেকে ফিল্মফেয়ার আজীবন সম্মাননা পুরস্কার লাভ করেছেন।

হেলেন আনুষ্ঠানিকভাবে ১৯৮৩ সালে চলচ্চিত্র থেকে অবসর গ্রহণ করেন; কিন্তু এরপর থেকে তিনি "খামোশি: দ্যা মিউজিক্যাল (১৯৯৬) এবং "মোহাব্বাতে (২০০০) চলচ্চিত্রে অতিথি চরিত্রে হাজির হন। এছাড়াও তিনি "হাম দিল দে চুকে সনম" চলচ্চিত্রে বাস্তব জীবনের ধাপে সম-পুত্র সালমান খান এর মায়ের চরিত্রে বিশেষ উপস্থিতি হিসেবে হাজির হন। তিনি ২০০৬ সালের "হামকো দিওয়ানা কার গায়ে" চলচ্চিত্রে অভিনয় করেন। হেলেনকে ঐশ্বরিয়া রাই এবং অক্ষয় কুমার এর সঙ্গে ২০০৯ সালের পদ্মশ্রী পুরস্কারের জন্য নির্বাচন করা হয়েছিল।

সঠিক অনুচ্ছেদ শিরোনাম কোনটি?
titleA. কর্মজীবন
titleB. অভিনয় ছাড়া কর্মজীবন
titleC. প্রাথমিক জীবন এবং পটভূমি
titleD. ব্যক্তিগত জীবন
উত্তর: titleA
সিলেটের গভর্নমেন্ট হাই স্কুলে নবম শ্রেণি পর্যন্ত অধ্যয়ন করেন। পিতার বদলির চাকরি হওয়ায় মুজতবা আলীর প্রাথমিক শিক্ষাজীবন কাটে বিভিন্ন শিক্ষা প্রতিষ্ঠানে। ১৯২১ সালে তিনি শান্তিনিকেতনে ভর্তি হন। তিনি ছিলেন বিশ্বভারতীর প্রথমদিকের ছাত্র। এখানে তিনি সংস্কৃত, ইংরেজি, আরবি, ফার্সি, হিন্দি, গুজরাটি, ফরাসি, জার্মান ও ইতালীয়সহ পনেরোটি ভাষাশিক্ষা লাভ ১৯২৬ খ্রিষ্টাব্দে এখান থেকে বি.এ. ডিগ্রি অর্জন করেন। এরপর তিনি আলিগড় বিশ্ববিদ্যালয়ে অধ্যয়ন করেন। অতঃপর দর্শনশাস্ত্র পড়ার জন্য বৃত্তি নিয়ে জার্মানির বন বিশ্ববিদ্যালয়ে যান। তুলনামূলক ধর্মতত্ত্বে গবেষণার জন্য তিনি ডি.ফিল লাভ করেন ১৯৩২ খ্রিষ্টাব্দে। ১৯৩৪-১৯৩৫ খ্রিষ্টাব্দে তিনি মিশরে কায়রোর আল আজহার বিশ্ববিদ্যালয়ে পড়াশোনা করেন।

সঠিক অনুচ্ছেদ শিরোনাম কোনটি?
titleA. লেখালেখি
titleB. শিক্ষাজীবন
titleC. কর্মজীবন
titleD. জন্ম
উত্তর: titleB
২০০৮ সালে, তিনি মালদ্বীপের প্রধান আইনজীবী হিসেবে নির্বাচিত হন। প্রধান আইনজীবী হিসেবে যোগ দেওয়ার পরপরই মালদ্বীপে মাত্রই শুরু হওয়া গণতন্ত্র শক্তপোক্ত করতে তিনি বিশেষ ভূমিকা পালন করেন। আর অন্যান্য শক্তিগুলোকে দমন করতেও অবদান রাখেন।

২০০৯ সালের ১৮ই মে তারিখে, রাষ্ট্রপতি মোহাম্মদ নাশিদ আনুষ্ঠানিকভাবে ধিয়ানা সাঈদকে প্রধান বিচারপতির পদ থেকে অব্যাহতি দেন। অনেকেই এই ব্যাপারটিকে রাজনৈতিক দলগুলোর রেষারেষির কারণ হিসেবে দায়ী করেন। বিশেষ করে তৎকালীন ক্ষমতায় থাকা মালদ্বীপ গণতান্ত্রিক দল ও ঝুমরী দলের মধ্যকার দন্দ্ব। ধিয়ানা সাঈদ ঝুমরী দলের সদস্য ছিলেন।

সঠিক অনুচ্ছেদ শিরোনাম কোনটি?
titleA. দক্ষিণ এশিয়ার কূটনীতিবীদ
titleB. প্রধান আইনজীবী
titleC. প্রাথমিক জীবন ও শিক্ষা
titleD. রাজনীতি
উত্তর: titleB
সংগ্রাম একটি দৈনিক প্রকাশিত জাতীয় পত্রিকা। বাংলাদেশ পাবলিকেশন্স লিমিটেড প্রতিষ্ঠান দৈনিক সংগ্রাম আল ফালাহ প্রিন্টিং প্রেস থেকে মুদ্রিত ও প্রকাশিত হয়। 
এটি একইসাথে 'ব্রডশিট' আকারে ও অনলাইন সংস্করণে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। দৈনিক সংগ্রামের নিয়মিত আয়োজনের মধ্যে রয়েছে, প্রথম পাতা, শেষ পাতা, খেলা, অর্থনীতি, শিক্ষা, মতামত, সমাজ সংস্কৃতি, সাহিত্য, ফিচার, বিজ্ঞান ও প্রযুক্তি, লাইফ স্টাইল, চাকরির খবর, দুর্ঘটনা, পরিবেশ, প্রবাস, রাজধানী, রাজনীতি, শোক সংবাদ, সংসদ, জাতীয়, গ্রাম-গঞ্জ-শহর, আদালত, অপরাধ।

সঠিক অনুচ্ছেদ শিরোনাম কোনটি?
titleA. কার্যালয় ভাংচুর
titleB. পত্রিকার বিবরণ
titleC. বাংলাদেশের স্বাধীনতা যুদ্ধে ভূমিকা
titleD. মিডিয়া বাতিল
উত্তর: titleB
প্রো ইভলিউশন সকার ২০০৯ ও প্রো ইভলিউশন সকার ২০১১ ভিডিও গেম দুটির কভারে মেসির ছবি ব্যবহার করা হয়। এছাড়া, গেম দুটির প্রচারমূলক অভিযানের সাথেও তিনি জড়িত ছিলেন। প্রো ইভলিউশন সকার ২০১০ গেমটির কভারে ফের্নান্দো তোরেসের সাথে মেসির ছবি ব্যবহার করা হয়। ২০১১ সালের নভেম্বরে, প্রো ইভলিউশন সকারের প্রধান প্রতিদ্বন্দী ফুটবল গেম সিরিজ ফিফা’র নির্মাতা প্রতিষ্ঠান ইলেক্ট্রনিক আর্টস ঘোষণা করে, ২০১২ সালে তাদের আসন্ন ভিডিও গেম ফিফা স্ট্রিটের কভারে মেসির ছবি ব্যবহার করা হবে। ইলেক্ট্রনিক আর্টসের ফিফা ২০১৩ ভিডিও গেমটির কভারেও মেসির ছবি ব্যবহার করা হয়। জার্মান খেলাধূলার সামগ্রী নির্মাতা প্রতিষ্ঠান অ্যাডিডাস মেসির স্পন্সর। তাকে অ্যাডিডাসের টেলিভিশন বিজ্ঞাপনেও দেখা যায়। ২০১০ সালের জুনে, মেসি হার্বালাইফের সাথে তিন বছরের একটি চুক্তি সাক্ষর করেন। এই প্রতিষ্ঠানটি লিও মেসি ফাউন্ডেশনের কাজেও সহায়তা করে।

মেসি টাইম ১০০ এর তালিকায় ২০১১ ও ২০১২ সালে টানা দুইবার জায়গা পান। এটি টাইম ম্যাগাজিন কর্তৃক প্রকাশিত একটি তালিকা। প্রতি বছর বিশ্বের ১০০ জন সবচেয়ে ক্ষমতাধর ব্যক্তিকে নিয়ে এই তালিকা তৈরি করা হয়।

২০১১ সালের এপ্রিলে, মেসি তার ফেসবুক পাতা চালু করেন। মাত্র কয়েক ঘণ্টার মধ্যেই পাতার অনুসারীর সংখ্যা ৬০ লক্ষ ছাড়িয়ে যায়। ২০১৮ সালের সেপ্টেম্বর অনুসারে, তার পাতায় অনুসারীর সংখ্যা নয় কোটির কাছাকাছি।

২০১৩ সালের মার্চে, খাটি স্বর্ণ দ্বারা মেসির বাঁ পায়ের একটি প্রতিরূপ তৈরি করা হয়। যা জাপানে ৫.২৫ মিলিয়ন মার্কিন ডলারে বিক্রিত হয়। ২৫ কিলোগ্রাম ওজনের প্রতিরূপটি নির্মাণ করেন জাপানী গহনা নির্মাতা গিনজা তানাকা। তিনি এটি নির্মাণ করেন মেসির টানা চতুর্থ ব্যালন ডি অর জয়কে স্মরণীয় করে রাখার জন্য।

২০১৩ সালের ৮ মে, ঘোষণা করা হয় যে এপিক পিকচার্স গ্রুপের প্রযোজনা এবং অর্থায়নে মেসির জীবন নিয়ে একটি চলচ্চিত্র তৈরি করা হবে। এই চলচ্চিত্রটি ২০১৪ ফিফা বিশ্বকাপ শুরুর সময় মুক্তি পাবে।

সঠিক অনুচ্ছেদ শিরোনাম কোনটি?
titleA. ২০১১–১২ মৌসুম
titleB. মিডিয়া
titleC. সম্মাননা
titleD. ২০১০ বিশ্বকাপ
উত্তর: titleB
২০১৭ সালের ৬ নভেম্বর, রিজভী লাহোর থেকে ইসলামাবাদ পর্যন্ত পাকিস্তানের আইনমন্ত্রীর পদত্যাগের জন্য একটি লং মার্চ পরিচালনা করেন। তার দাবী ছিল, ২০১৭ সালের নির্বাচনী আইনে মুহম্মদ সংক্রান্ত একটি ভাষাগত শব্দ পরিবর্তনে আইনমন্ত্রী জড়িত ছিলেন। তখন একটি অসহনীয় পরিস্থিতি তৈরীর জন্য রিজভী সর্বত্র সমালোচিত হন। ধর্মীয় নেতাদের কাছ থেকে নিষ্ঠুর, নিবর্তনমূলক শব্দ প্রয়োগ শুনে সাধারণ জনগণ বিষ্মিত হয়ে গিয়েছিল। সরকার বলপূর্বক সমস্ত টেলিভিশন চ্যানেল বন্ধ করে দেয়, গুজব ছড়ানোকে ঠেকাতে বন্ধ করে দেয় সামাজিক যোগাযোগ মাধ্যম। এই পরিস্থিতি লাহোর, পাঞ্জাব, ইসলামাবাদের রাওয়ালপিণ্ডি শহরে জনমনে আতঙ্ক এবং ভীতির সঞ্চার করে। পরবর্তীতে সেনাবাহিনীর প্রধান এসে দুপক্ষকেই সমঝোতার মাধ্যমে পরিস্থিতির সমাধান করতে আহ্বান করে।

সঠিক অনুচ্ছেদ শিরোনাম কোনটি?
titleA. ২০১৮ খ্রিষ্ঠাব্দে আসিয়া বিবি বিদ্রোহ
titleB. বিতর্ক
titleC. ফয়েজবাদ আন্দোলন
titleD. দুর্নীতি
উত্তর: titleC